|  |  |  |
| --- | --- | --- |
| **Vers** | **Iliaden (se docx. ”Iliaden, 1. sang” for ordforklaringer til teksten)** | **Besvar nedenstående spørgsmål til indholdet. De vil hjælpe dig med at få styr på handlingen i de forskellige verseafsnit.**  |
| **43-56** | Således bad han, og Foibos Apollon lyttede til ham. Og fra Olympens top steg han ned, forbitret i hjertet; om sine skuldre havde han bue og omvundet kogger;  pilene raslede over hans skulder, imens han i vrede hastigt begav sig af sted; og hans fremfærd lignede natten.     Langt fra skibene slog han sig ned og sendte et pilskud. Skrækkelig lød den klang der kom fra hans sølvhvide bue. Først gik han løs alene på æsler og hurtige hunde.  Dog snart sendte han pile mod folkene selv, og han traf dem hårdt. Og bestandig brændte der ligbål tæt ved hinanden.     Pilene faldt ni dage i træk som hagl over lejren, men på den tiende kaldte Achilleus folket til samling. Det var sat i ham af fruen, den liljearmede Here  som havde ondt af at se Danaerne dø for sit øje.  | 1. Hvilket humør er Apollon i? Markér de ord i teksten, som du bruger til at forklare hans humør.
2. Hvem skyder Apollon først og dernæst?
3. Hvad sker der med dem, der bliver ramt?
4. Hvor mange dage falder pestpilene?
5. Hvorfor kalder Achilleus folket til samling?
6. **Hvorfor har Hera mon svært ved at se grækerne dø (hint: overvej jf. æblestriden hvis side hun er på i krigen)?**
 |
| **57-67** | Og da så folket var mødt, og alle var blevet forsamlet, trådte Achilleus frem og talte sådan iblandt dem: “Atreus’ søn, nu tror jeg vi snart må rejse beskæmmet hjemad igen, om ellers det lykkes at flygte for døden,   nu hvor Achaierne knuses af både krigen og pesten. Kom, lad os derfor spørge en offerkyndig, en spåmand eller en tyder af drømme – for drømme blir sendt af Kronion – som kan fortælle hvorfor Apollon er sådan forbitret, om han har noget imod vore lovninger og hekatomber,  så at han ved at få røgen fra får og lydefri geder kunne formås til at afvende al denne massedød fra os.” | 1. **Hvad står der i følgende sætning: ”Atreus’ søn, nu tror jeg vi snart må rejse beskæmmet hjemad igen, om ellers det lykkes at flygte for døden nu hvor Achaierne knuses af både krigen og pesten.”?**
2. Hvad er det, Achilleus foreslår?
 |
| **68-83** |     Det var hans ord, og han satte sig atter. Og Thestoriden, Kalchas, den bedste fortolker af fugle, rejste sig blandt dem; han havde kyndigt rede på nutid, fortid og fremtid  og havde styret Achaiernes kurs til Ilions strande ved sin profetiske kunst, som han havde fra Foibos Apollon. Velsindet tog han til orde og talte således iblandt dem:     “Zeus’s yndling Achilles, du ber mig om at forklare vreden som fjernskytten Foibos Apollon har fattet imod os.  Det skal jeg sige, og husk mine ord, men sværg mig forinden troligt at ville beskytte mig både i ord og i handling. Sikkert bliver den mand fortørnet der ejer den størstemagt over alle Argeierne, ham som Achaierne lystrer. For når en konge er vred på en undersåt, er han jo stærkest.  Selv om han nok for en stund er i stand til at sluge sin vrede, gemmer han dog sit nag i sit bryst til senere tider for at få hævn. Fortæl mig om dú vil beskytte mig mod ham?” | 1. **Hvad er Kalchas, og hvorfor kan han hjælpe? Og hvad er Thestoriden for et ord?**
2. Hvad beder Kalchas Achilleus om og hvorfor?
 |
| **84-91** |    Da tog den fodrappe helt Achilles til orde og svared: “Sig kun modigt den tydning du har af gudernes vilje!  For ved Kronions yndling Apollon, den gud som du ber til, Kalchas, når du forklarer Danaerne gudernes varsler: dig skal ingen, så længe jeg lever og ser over jorden, lægge sin hånd på her ved de spantebuede skibe, ingen af alle Danaer, ja selv ikke kong Agamemnon,  ham der nu stoltelig kalder sig ypperst af alle Achaier!” | 1. Hvad svarer Achilleus til det, Kalchas beder ham om?
2. **Hvad er ”den fodrappe” for et ord?**
 |
| **92-100** |  Da fik den prægtige sandsiger mod og talte således: “Intet har han imod vore lovninger og hekatomber, men for sin bønpræsts skyld som hånedes af Agamemnon, fik sine gaver vraget og nægtet sin datter tilbage,  er det at Foibos har sendt os nød og vil sende os mere. Og han vil ikke befri os for denne forfærdende farsot før vi har sendt hendes far hans øjenspillende pige uden betaling og pris og ofret en hel hekatombe til ham i Chryse. Måske kan vi da formilde hans vrede.”   | 1. **Kalchas forklarer hvorfor Apollon er vred. Hvorfor er det nu, han er vred?**
 |
| **101-120** |    Det var hans ord, og han satte sig atter. Da rejste sig blandt dem Atreus’ søn, den tapre og mægtige drot Agamemnon, såret og bitter. Hans hjerte blev sort og fyldtes af heftig stridslyst, og som en gnistrende ild var begge hans øjne. Og med et hadefuldt blik gik han først i rette med Kalchas:     “Ulykkesspåmand! Endnu har du aldrig varslet mig fordel! Altid er det det onde du fryder dig ved at bebude! Aldrig har du forkyndt noget godt eller ladet det hænde! Også nu her når du tolker Danaerne gudernes grunde, får du det til det er klart at Fjernskytten sender dem plager for at jeg nægted at ville ta mod hans herlige gaver og gi Chrysëis fri, fordi det er hende jeg ønsker i mit palads. Ja, mer end min ægte viv Klytaimestra vil jeg ha hénde, som hverken i vækst og figur eller klogskab eller i fermhed og flid står spor tilbage for hende.  Dog vil jeg gi hende fri, hvis dét er det bedste at gøre. Folkene ønsker jeg raske og ikke døde og borte. Giv mig så straks en anden belønning, så jeg ikke eneblandt Argeierne står uden pris. Det var dog for ringe. Alle kan I jo se hvor skøn en løn jeg går glip af!”  | 1. **Hvordan reagerer Agamemnon på det, Kalchas fortæller? Find et tekstcitat til at understøtte dit svar.**
2. **Hvad siger Agamemnon om præstens datter, Chryseis?**
3. **Agamemnon siger, at han gerne vil give præsten datteren tilbage, hvis han får noget til gengæld. Hvad vil han have til gengæld?**
 |